
CONSILIUL JUDEŢEAN 
HOTĂRÂRE                                                

privind organizarea reţelei şcolare a unităţilor de învăţământ special  din judeţul Bistriţa-Năsăud, pentru anul şcolar 2017-2018
Consiliul Judeţean Bistriţa-Năsăud, întrunit în şedinţă ordinară în data de 22.02.2017, în prezenţa a 27 consilieri judeţeni;

Având în vedere:

- expunerea de motive nr. II/2152/10.02.2017 a Vicepreşedintelui Consiliului Judeţean Bistriţa-Năsăud;

- raportul nr. IIC/2164/10.02.2017 al Direcţiei economice din cadrul Consiliului Judeţean Bistriţa-Năsăud; 
- adresa nr. 9876/13.12.2016 a Inspectoratului Şcolar Judeţean Bistriţa-Năsăud, înregistrată la Consiliul Judeţean Bistriţa-Năsăud cu nr. II/19072 din 14.12.2016;

- adresa nr. IIC/758 din 17.01.2017 a Consiliului Judeţean Bistriţa-Năsăud transmisă pentru solicitarea avizului conform Inspectoratului Şcolar Judeţean Bistriţa-Năsăud;

- avizul conform privind organizarea reţelei şcolare de învăţământ special preşcolar, primar şi gimnazial pentru anul şcolar 2017-2018, al Inspectoratului Şcolar Judeţean Bistriţa-Năsăud, transmis cu adresa nr. 713 din 20.01.2017, înregistrat la Consiliul Judeţean Bistriţa-Năsăud cu nr. II/984 din 20.01.2017;

- prevederile Anexei 2 şi Anexei 3 din Hotărârea Guvernului nr. 1251/2005 privind unele măsuri de îmbunătăţire a activităţii de învăţare, instruire, compensare, recuperare şi protecţie specială a copiilor / elevilor / tinerilor cu cerinţe educative speciale din cadrul sistemului de învăţământ special şi special integrat;
- prevederile art. 19 alin. (1), lit. d), art. 61 alin. (1) şi alin. (2) din Legea nr. 1/2011 - Legea Educaţiei Naţionale, cu modificările şi completările ulterioare;
- prevederile Ordinului Ministrului Educaţiei şi Cercetării Ştiinţifice nr. 5777/22.11.2016 pentru aprobarea Metodologiei privind fundamentarea cifrei de şcolarizare pentru învăţământul preuniversitar de stat, evidenţa efectivelor de preşcolari şi elevi din unităţile de învăţământ particular, precum şi emiterea avizului conform în vederea organizării reţelei unităţilor de învăţământ preuniversitar pentru anul şcolar 2017-2018;
- prevederile Hotărârii Consiliului Judeţean Bistriţa-Năsăud nr. 26 din 22.02.2017 privind schimbarea denumirii din Liceul Tehnologic Special „Sfânta Maria” Bistriţa în Şcoala Profesională Specială „Sfânta Maria” Bistriţa începând cu anul şcolar 2017-2018.
- raportul nr. IBa/2758/21.02.2017 al Comisiei economice;
- raportul nr. IBa/2759/21.02.2017 al Comisiei de administraţie;
- raportul nr. IBa/2778/22.02.2017 al Comisiei de cultură.

În temeiul prevederilor art. 91 alin. (1) lit. a), alin. (5) lit. a) pct. 1, art. 97 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.1. (1) Se aprobă organizarea reţelei şcolare a unităţilor de învăţământ special din judeţul Bistriţa-Năsăud pentru anul şcolar 2017-2018, conform Anexei care face parte integrantă din prezenta hotărâre. 
(2) Reţeaua şcolară va funcţiona în anul şcolar 2017-2018.
Art.2. Prezenta hotărâre a fost adoptată cu un număr de 27 voturi ”pentru”.
Art.3. Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud şi unităţile de învăţământ special din subordinea Consiliului Judeţean Bistriţa-Năsăud.
Art.4. Prezenta hotărâre se comunică de către Serviciul administraţie şi relaţii publice, cu:


- Direcţia economică;

- Centrul Şcolar de Educaţie Incluzivă nr. 1 Bistriţa;

- Centrul Şcolar de Educaţie Incluzivă nr. 2 Bistriţa;

- Centrul Şcolar de Educaţie Incluzivă Beclean;

- Centrul Şcolar de Educaţie Incluzivă „Lacrima” Unirea;

- Liceul Tehnologic Special „Sfânta Maria” Bistriţa;

- Inspectoratul Şcolar Judeţean Bistriţa-Năsăud;

- Instituţia Prefectului - judeţul Bistriţa-Năsăud.
VICEPREŞEDINTE,

VASILE PUICA

